CELEX: 32011R0660
Language: et
Date: 2011-06-09 00:00:00
Title: Nõukogu määrus (EL) nr 660/2011, 9. juuni 2011 , mis käsitleb kalapüügivõimaluste jaotamist Euroopa Liidu ja Cabo Verde Vabariigi vahelise protokolli (millega määratakse kindlaks lepinguosaliste vahelise kehtiva kalandusalase partnerluslepinguga ettenähtud kalapüügivõimalused ja rahaline toetus) alusel

9.7.2011   
            
            
               ET
            
            
               Euroopa Liidu Teataja
            
            
               L 181/20
            
         NÕUKOGU MÄÄRUS (EL) nr 660/2011,
   9. juuni 2011,
   mis käsitleb kalapüügivõimaluste jaotamist Euroopa Liidu ja Cabo Verde Vabariigi vahelise protokolli (millega määratakse kindlaks lepinguosaliste vahelise kehtiva kalandusalase partnerluslepinguga ettenähtud kalapüügivõimalused ja rahaline toetus) alusel
   EUROOPA LIIDU NÕUKOGU,
   võttes arvesse Euroopa Liidu toimimise lepingut, eriti selle artikli 43 lõiget 3,
   võttes arvesse Euroopa Komisjoni ettepanekut
   ning arvestades järgmist:
   
               (1)
            
            
               Nõukogu võttis 19. detsembril 2006 vastu määruse (EÜ) nr 2027/2006 Euroopa Ühenduse ja Cabo Verde Vabariigi vahelise kalandussektori partnerluslepingu sõlmimise kohta (1) (edaspidi „partnerlusleping”).
            
         
               (2)
            
            
               Partnerluslepingu uus protokoll (edaspidi „uus protokoll”) parafeeriti 22. detsembril 2010. Uue protokolliga nähakse ette ELi laevade kalapüügivõimalused Cabo Verde suveräänsete õiguste või kalandusjurisdiktsiooni all olevates vetes.
            
         
               (3)
            
            
               Nõukogu võttis 9. juunil 2011 vastu otsuse nr 2011/405/EL (2) uue protokolli allkirjastamise ja ajutise kohaldamise kohta.
            
         
               (4)
            
            
               Tuleks kindlaks määrata meetod kalapüügivõimaluste jaotamiseks liikmesriikide vahel uue protokolli kohaldamisaja jooksul.
            
         
               (5)
            
            
               Nõukogu 29. septembri 2008. aasta määruse (EÜ) nr 1006/2008 (mis käsitleb ühenduse kalalaevadele loa andmist püügitegevuseks ühenduse vetest väljaspool ning kolmandate riikide laevade juurdepääsu ühenduse vetele) (3) artikli 10 lõikega 1 on ette nähtud, et juhul kui liidule uue protokolli alusel jaotatud kalapüügivõimalusi ei ole täielikult kasutatud, teavitab komisjon sellest asjaomaseid liikmesriike. Kui liikmesriik ei vasta nõukogu määratud tähtajaks, käsitatakse seda kinnitusena, et asjaomase liikmesriigi laevad ei kasuta kõnealusel perioodil oma kalapüügivõimalusi täielikult. Kõnealune tähtaeg tuleks kindlaks määrata.
            
         
               (6)
            
            
               Võttes arvesse, et praegu kehtiv protokoll kaotab kehtivuse 31. augustil 2011, peaks käesolev määrus jõustuma järgmisel päeval pärast selle avaldamist Euroopa Liidu Teatajas ja seda tuleks kohaldada alates 1. septembrist 2011,
            
         ON VASTU VÕTNUD KÄESOLEVA MÄÄRUSE:
   Artikkel 1
   1.   Euroopa Liidu ja Cabo Verde Vabariigi vahelises protokollis (millega määratakse kindlaks lepinguosaliste vahelise kehtiva kalandusalase partnerluslepinguga ettenähtud kalapüügivõimalused ja rahaline toetus) (edaspidi „protokoll”) ette nähtud kalapüügivõimalused jaotatakse liikmesriikide vahel järgmiselt:
   
               a)
            
            
               tuunipüügiseinerid
               
                           Hispaania
                        
                        
                           16 laeva
                        
                     
                           Prantsusmaa
                        
                        
                           12 laeva
                        
                     
         
               b)
            
            
               triivõngejadaga kalapüügilaevad
               
                           Hispaania
                        
                        
                           26 laeva
                        
                     
                           Portugal
                        
                        
                           9 laeva
                        
                     
         
               c)
            
            
               ritvõngedega tuunipüügilaevad
               
                           Hispaania
                        
                        
                           7 laeva
                        
                     
                           Prantsusmaa
                        
                        
                           4 laeva
                        
                     
         2.   Määrust (EÜ) nr 1006/2008 kohaldatakse, ilma et see piiraks Euroopa Ühenduse ja Cabo Verde Vabariigi vahelist kalandussektori partnerluslepingut.
   3.   Kui lõikes 1 osutatud liikmesriikide püügilitsentside taotlused ei hõlma kõiki neile protokolliga ette nähtud püügivõimalusi, võtab komisjon määruse (EÜ) nr 1006/2008 artikli 10 kohaselt arvesse mis tahes muu liikmesriigi püügiloataotlust.
   Kõnealuse määruse artikli 10 lõikes 1 osutatud tähtajaks kehtestatakse kümme tööpäeva.
   Artikkel 2
   Käesolev määrus jõustub järgmisel päeval pärast selle avaldamist Euroopa Liidu Teatajas.
   Seda kohaldatakse alates 1. septembrist 2011.
   
      Käesolev määrus on tervikuna siduv ja vahetult kohaldatav kõikides liikmesriikides.
      Luxembourg, 9. juuni 2011
      
         
            Nõukogu nimel
         
         
            eesistuja
         
         PINTÉR S.
      
   
   
      (1)  ELT L 414, 30.12.2006, lk 1.
   
      (2)  Vt käesoleva Euroopa Liidu Teataja lk 1.
   
      (3)  ELT L 286, 29.10.2008, lk 33.